На основу члана 13. Закона о јавним службама (,,Сл. гласник РС" бр. 42/91, 71/94, 79/05-др.закон, 81/05- испр.др.закона, 83/05-испр.др.закона и 83/14-др.закон), члана 26. Закона о култури (,,Сл. гласник РС" број 72/2009, 13/2016 и 30/2016)  и члана 40. тачка 11. Статута општине Чајетина (,,Службени лист општине Чајетина" бр. 2/2019), Скупштина општине Чајетина на  седници одржаној  4. јуна .2020. године  донела је



ОДЛУКУ O ИЗМЕНАМА И ДОПУНАМА ОДЛУКЕ 
О ОСНИВАЊУ УСТАНОВЕ „СПОРТСКИ ЦЕНТАР ЧАЈЕТИНА" ЧАЈЕТИНА


            У Одлуци о оснивању установе „Спортски центар Чајетина“ Чајетина, број 02-132/2016-01, од 01. децембара 2016. године (,,Службени лист општине Чајетина" бр. 13/2016), врше се следеће измене и допуне:


Члан 1.

Мења се наслов Одлуке и гласи: ОДЛУКА О ОСНИВАЊУ УСТАНОВЕ „КУЛТУРНИ ЦЕНТАР ЧАЈЕТИНА“ ЧАЈЕТИНА.


Члан 2.

Члан 1. став 1. мења се и гласи: 
„Овом Одлуком, у складу са одредбама Закона о јавним службама, оснива се Установа „Културни центар Чајетина“ Чајетина (у даљем тексту Установа), ради остваривања интереса општине за унапређењем делатности културе и спорта.“


Члан 3.
Члан 3. мења се и гласи:
„Назив Установе је: „Културни центар Чајетина“ Чајетина.
            Скраћено пословно име је: „КЦ Чајетина“.
            Седиште Установе је у Чајетини, улица Краља Александра Карађорђевића  број 3.“


Члан 4.
Члан 4. мења се и гласи:

	Претежна делатност Установе је:

90.03- Уметничко стваралаштво
            Осим наведене претежне делатности Установа ће се бавити и другим делатностима, као што су:

93.11-Делатност спортских објеката
93.13-Делатност фитнес и боди билдинг клубова;
93.19-Остале спортске делатности;
93.29-Остале забавне и рекреативне делатности;
90.01-Извођачка делатност;
90.02-Друге уметничке делатности у оквиру извођачке уметности;
90.04-Рад уметничких установа;
95.29-Поправке осталих личних предмета и предмета за домаћинство;
82.30-Организовање састанака и сајмова;
69.20-Рачуноводствени, књиговодствени и ревизорски послови; пореско саветовање;
56.10-Делатност ресторана и покретних угоститељских објеката;
59.14-Делатност приказивања кинематографских дела;
49.39-Остали превоз путника у копненом саобраћају;
60.20-Производња и емитовање телевизијског програма;
70.21-Делатност комуникација и односа са јавношћу;
73.12-Медијско представљање;
77.21-Изнајмљивање и лизинг опреме за рекреацију и спорт;
77.39-Изнајмљивање и лизинг осталих машина, опреме и материјалних добара;
59.11-Производња кинематографских дела, аудио-визуелних производа и телевизијског програма;
59.12-Делатности које следе након фазе снимања у производњи кинематографских дела и телевизијског програма;
59.13-Дистрибуција кинематографских дела, аудио визуелних дела и телевизијског програма;
59.20-Снимање и издавање звучних записа и музике;
60.10-Емитовање радио програма;
91.03-Заштита и одржавање непокретних културних добара, културно историјских локација, зграда и сличних споменика;
32.30-Производња спортске опреме;
58.11-Издавање књига.

Установа може поред делатности из претходног става овог члана, за чије је обављање основана, да обавља и друге делатности без уписа у регистар уколико служе обављању претежне делатности, а за те делатности испуњава законске услове за њихово обављање.
             Установа може обављати и друге делатности за које делатности нису потребне посебне дозволе од надлежних органа.

Члан 5.

Члан 7. став 1. мења се и гласи: 
             „Оснивач оснива Установу у циљу унапређења делатности културе, спорта и одржавања спортских објеката на територији општине Чајетина и у том циљу има обавезу да помаже рад Установе својим стручно - саветодавним услугама као и материјално - финансијским улагањем, у складу са својим могућностима, ради остваривања циљева оснивања.“




Члан 6.


              Све остале одредбе Одлуке о оснивању установе „Спортски центар Чајетина“ Чајетина, број 02-132/2016-01, од 01. децембара 2016. године, остају на снази.

Члан 7.


Ова Одлука ступа на снагу даном доношења а биће објављена у "Службеном листу општине Чајетина". 




СКУПШТИНА ОПШТИНЕ ЧАЈЕТИНА
Број: 02-19/2020-01 од 4. јуна 2020.године




                                                                                            ПРЕДСЕДНИК
  СКУПШТИНЕ ОПШТИНЕ,
                                                                                                                       Милоје  Рајовић

